এম আর মিজান॥ সদরের পল্লীতে গৃহবধু হত্যা পরবর্তী থানা মামলা গ্রহন না করা ও আসামীকে ধরে ছেড়ে দেয়ার প্রতিবাদে এবং হত্যাকারীদের দৃষ্টান্তমূলক শাস্তির দাবীতে বিশাল মানববন্ধন করেছে এলাকাবাসী। ১৮ জানুয়ারী বৃহস্পতিবার কাউগাঁ মোড় সম্মূখ সড়কে এ বিশাল মানববন্ধন অনুষ্ঠিত হয়। সকাল সাড়ে ১১টা থেকে সাড়ে ১২টা পর্যন্ত ঘন্টাব্যাপী এ মানববন্ধনে অচল হয়ে পড়ে পুরো এলাকা। মহাসড়ক অবরোধ থাকায় রাস্তার দু’ধারে আটকা পড়ে শত শত যানবাহন। মানববন্ধন থেকে এলাকাবাসী দাবী জানায়, অবিলম্বে মোছাঃ লিমা আক্তারের হত্যাকারী মোঃ মঞ্জুরুল ইসলাম বাবলাসহ সকল আসামীদের গ্রেফতার করে দৃষ্টান্ত শাস্তি নিশ্চিত করতে হবে।